

NOLIKUMS

Ādažos, Ādažu novadā

2025. gada 16. jūlijā **Nr. ĀNP/4-14/25/2**

Atklāta konkursa nolikums Ādažu novada pašvaldības Centrālās pārvaldes Sporta nodaļas vadītāja amata pretendentu atlasei

Izdots saskaņā ar Pašvaldību likuma

20. panta piekto daļu

1. Vispārīgie jautājumi
2. Šis nolikums nosaka kārtību, kādā Ādažu novada pašvaldība organizē atklātu konkursu amatam “Sporta nodaļas vadītājs” (kods pēc klasifikatora *1431 03*) (turpmāk – SPN).
3. Konkursa mērķis ir izvēlēties atbilstošāko amata pretendentu.
4. Konkursa uzdevums ir salīdzinoši novērtēt amata pretendentu profesionālo kompetenci, atbilstību amatam un motivāciju.

II. Konkursa organizācija

1. Konkursa komisiju 5 cilvēkusastāvā izveido ar pašvaldības izpilddirektora rīkojumu.
2. Komisija šajā nolikumā noteiktajā kārtībā veic pretendentu un viņu pieteikumu izvērtēšanu, kā arī nosaka interviju norises laiku un vietu.
3. Komisija ir lemttiesīga, ja tās sēdē piedalās vismaz 3 komisijas locekļi.
4. Komisijas sēdes protokolē Centrālās pārvaldes Personāla nodaļas darbinieks. Komisija paraksta tās sēžu protokolus. Komisijas darbība tiek uzskatīta par izbeigtu pēc protokola parakstīšanas par izvēlēto atbilstošāko labāko pretendentu.

**III.** Konkursa dalībnieki

1. Konkursā var piedalīties jebkura pilngadīga persona, kura iesniegusi pieteikumu kopā ar visiem šajā nolikumā noteiktajiem dokumentiem.
2. Pieteikumus var iesniegt pa pastu (Ādažu novada pašvaldība, Gaujas iela 33A, Ādaži, Ādažu novads, LV-2164, ar norādi “Konkursam uz SPN vadītāja amatu”) vai personīgi (Ādažu novada Valsts un pašvaldības vienotajā klientu apkalpošanas centrā, Gaujas iela 33A, Ādaži, Ādažu novads) vai Stacijas iela 5, Carnikava, Carnikavas pagasts, Ādažu novads, darba dienās darba laikā, vai nosūtot elektroniski, parakstītu ar drošu elektronisko parakstu uz e-pasta adresi [vakance@adazunovads.lv](mailto:vakance@adazunovads.lv) līdz 2025. gada 10.augustam plkst. 23.59.
3. Pieteikumam jāsatur šādi dokumenti:
   1. dzīves un darba gaitu apraksts (CV, ieteicams *Europass* formā), norādot darba periodus, izglītības līmeni, darba pienākumus, valodas prasmes, autovadītāja kategoriju, kā arī prasmes darbā ar informācijas un komunikācijas tehnoloģijām;
   2. motivācijas vēstule;
   3. datorrakstā sagatavots redzējums par Ādažu novada sporta attīstības prioritātēm tuvākajos piecos gados (ne vairāk kā divas A4 lappuses);
   4. amata prasībām atbilstošas augstākās izglītības dokumentu kopijas;
   5. ieteikumu vēstules (ja ir);
   6. citi dokumenti, ko pretendents uzskata par nepieciešamu.
4. Iesniedzot pieteikumu, pretendents apliecina, ka ir iepazinies ar šo nolikumu un piekrīt tā noteikumiem un savu personas datu apstrādei tikai konkursa mērķa ietvaros.
5. Konkursa otrās kārtas intervijas dienā pretendents uzrāda Komisijai dokumentu oriģinālus, kas apliecina pretendenta atbilstību konkursa nolikumam.

IV. Prasības pretendentam

1. Amata veikšanai nepieciešamā izglītība un prasmes:
   1. akadēmiskais vai profesionālais bakalaura grāds vai profesionālā augstākā izglītība (izglītība sporta organizācijas vadībā vai tam pielīdzinātā jomā tiks uzskatīta par priekšrocību);
   2. vismaz trīs gadus profesionālā pieredze sporta nozarē vadošā amatā, sporta iestādes vadītāja vai vadītāja vietnieka amatā;
   3. pieredze sporta politikas plānošanas dokumentu un iekšējo normatīvo aktu izstrādē;
   4. pieredze sporta pasākumu organizēšanā vai sporta projektu vadībā;
   5. pieredze un prasmes finanšu plānošanā un budžeta izpildes organizēšanā;
   6. pieredze tehnisko specifikāciju un iepirkumu dokumentācijas izstrādē, infrastruktūras objektu uzturēšanas un attīstības projektu;
   7. zināšanas un izpratne par pašvaldības administrācijas darbu;
   8. valsts valodas prasmes augstākajā līmenī atbilstoši Valsts valodas likuma prasībām un Eiropas Savienības vismaz vienas oficiālās valodas prasmes profesionālajai darbībai nepieciešamajā apjomā;
   9. prasme darbā ar datorprogrammām (*MS Office*), t.sk., dokumentu un darbplūsmu vadības sistēmu (vēlams *NamejsCity)* un VISVARIS pārzināšanatiks uzskatīta par priekšrocību;
   10. labas plānošanas, organizatora un prezentācijas prasmes, loģiskā domāšana, mērķtiecība, prasme analizēt situāciju un novērtēt rīcības sekas, atrast piemērotāko risinājumu;
   11. prasme pamatot viedokli, patstāvīgi pieņemt lēmumus, strādāt komandā, kā arī darboties paaugstinātas intensitātes un stresa apstākļos;
   12. nevainojama reputācija, kas nozīmē, ka nav iemesla pamatotām šaubām par personas nevainojamu reputāciju un nav pierādījumu, kas liecinātu par pretējo.
2. Galvenie amata pienākumi:
   1. nodrošināt nodaļas darbību reglamentējošo normatīvo aktu, kā arī pašvaldības lēmumu, rīkojumu un ieteikumu izpildi;
   2. vadīt un kontrolēt sporta politikas plānošanu, atbildēt par pašvaldības darbu sporta jomā, t.sk., plānot, organizēt un piedalīties ar sportu saistītu projektu un normatīvo aktu izstrādes procesos sporta attīstībai, nodrošināt novada sporta attīstības stratēģijas izstrādi un izpildes kontroli;
   3. apkopot un patstāvīgi aktualizēt informāciju par pašvaldības projektiem sporta un atpūtas jomās, izstrādāt un aktualizēt pašvaldības sporta pasākumu kalendāro plānu, kā arī nodrošināt tā izpildi;
   4. apzināt nodaļas uzturēšanai un uzdevumu izpildei nepieciešamos finanšu resursus, sagatavot budžeta tāmes projektu, plānot un kontrolēt piešķirto līdzekļu racionālu un atbilstošu izmantošanu;
   5. pārvaldīt nodaļas rīcībā esošos materiālos resursus, nodrošināt to saglabāšanu, lietderīgu izlietošanu, kā arī lietošanā nodotās sporta infrastruktūras uzturēšanu, izmantošanu, attīstību, materiāli tehniskā nodrošinājuma pilnveidošanu;
   6. izstrādāt padotajiem darbiniekiem amata aprakstus, noteikt uzdevumus un pienākumus, kontrolēt to izpildi, veicināt profesionālo pilnveidi;
   7. organizēt un kontrolēt saņemto dokumentu pieņemšanu, pārbaudi, sistematizāciju, reģistrāciju, sadali un dot norādījumus to izpildei, kā arī izskatīt klientu sūdzības, organizēt trūkumu novēršanu;
   8. sadarboties ar novadā reģistrētām sporta organizācijām un sniegt tām nepieciešamo atbalstu domes noteiktajā kārtībā;
   9. nodrošināt Ādažu Sporta centra uzturēšanas un pakalpojumu sniegšanas nepārtrauktību, kā arī sagatavot sporta nodarbību telpu un peldbaseina noslodzes grafikus, kontrolēt tā izpildi, sagatavot telpu nomas līgumu projektus.

V. Pieteikumu izskatīšana, vērtēšanas kritēriji, lēmuma pieņemšana

1. Komisija veic pretendentu vērtēšanu divās kārtās, nepieciešamības gadījumā nosakot papildu kārtas vai pagarinot konkursa termiņu.
2. Pirmajā kārtā 5 darba dienu laikā pēc pieteikumu iesniegšanas termiņa beigām komisija izvērtē pieteikumus, kā arī iesniegto dokumentu atbilstību šim nolikumam.
3. Otrajā kārtā (intervijā) klātienē piedalās pretendenti, kurus komisija atzina par atbilstošiem pirmajā kārtā. Protokolētājs ar e-pasta starpniecību paziņo pretendentiem intervijas norises laiku un vietu. Intervijas laikā komisija uzdod jautājumus un vērtē atbildes par pretendentu izglītību, darba pieredzi, motivāciju, amata prasmēm, spēju publiski uzstāties, sniegt kompetentas atbildes amata jomas jautājumos, izpratni par amata pienākumiem, to izpildes organizāciju, iestādes darba vadīšanu un SPN attīstības virzieniem. Pretendentus vērtē saskaņā ar kritērijiem (1.pielikums). Katram pretendentam aprēķina kritēriju vidējo punktu skaitu, ko veido Komisijas locekļu veiktā individuālā novērtējuma vidējā punktu summa.
4. Trešajā kārtā, ja tāda būs nepieciešama, piedalās pretendenti, kuri otrajā kārtā ieguva augstākos novērtējumus. Pretendentus vērtē saskaņā ar kritērijiem (2.pielikums). Komisija uz vietas uzdod pretendentiem vienlaikus izpildīt vienu rakstveida praktisko uzdevumu amata atbildības jautājumos, kura rezultātu tie individuāli prezentē Komisijai un atbild uz jautājumiem. Katram pretendentam aprēķina kritēriju vidējo punktu skaitu, ko veido Komisijas locekļu individuāli veiktā novērtējuma vidējā punktu summa.
5. Komisija pieņem lēmumus sēdē, atklāti balsojot. Lēmums ir pieņemts, ja par to nobalso vairāk nekā puse no Komisijas locekļiem. Ja balsis dalās līdzīgi, Komisija rīko atlases papildu kārtu vienādu punktu skaitu ieguvušiem pretendentiem, uzdodot jautājumus amata atbildības jomās. Vērtēšana notiek šajā punktā noteiktajā kārtībā.
6. Lēmumu par konkursa uzvarētāju pieņem bez pretendentu klātbūtnes, pamatojoties uz pēdējā kārtā iegūtā individuālā vērtējuma lielāko punktu summu.

VI. Noslēguma jautājumi

1. Par konkursa rezultātiem paziņo katram pēdējā kārtā intervētajam pretendentam rakstveidā e-pastā 5 darba dienu laikā pēc komisijas sēdes.
2. Savu piekrišanu uzsākt amata pienākumu izpildi konkursa uzvarētājs apliecina rakstveida iesniegumā e-pastā 3 darba dienu laikā pēc tam, kad saņēmis informāciju par konkursa rezultātiem.
3. Personāla nodaļa sagatavo un iesniedz pašvaldības izpilddirektoram lēmuma projektu par konkursa uzvarētāja iecelšanu amatā. Pozitīva lēmuma gadījumā pretendents tiek pieņemts darbā, noslēdzot darba līgumu ar pārbaudes termiņu.
4. Ja konkursa uzvarētājs atsakās ieņemt amatu vai komisija var pieņemt lēmumu par nākošā pēdējā kārtā intervētā pretendenta ar lielāko iegūto punktu summu izvirzīšanu apstiprināšanai amatā, vai arī pašvaldība var izsludināt atkārtotu konkursu.
5. Informāciju par konkursu publicē pašvaldības tīmekļvietnē [www.adazunovads.lv](http://www.adazunovads.lv), Nodarbinātības valsts aģentūras tīmekļvietnē [www.nva.gov.lv](http://www.nva.gov.lv), vakanču portālā [www.cv.lv](http://www.cv.lv) un sociālā tīkla *Facebook* pašvaldības vietnē.
6. Netiek vērtēti pieteikumi, kas saņemti pēc šajā nolikumā noteiktā termiņa vai nesatur visu nolikumā noteikto informāciju.
7. Iesniegtie dokumenti pretendentam atpakaļ netiek izsniegti.
8. Pieteikumi ir spēkā 4 mēnešus no konkursa izsludināšanas dienas (derīguma termiņš). Šajā laikā Komisija nodrošina pieteikumu drošu glabāšanu. Konkursa gaitā iegūtās ziņas par pretendentiem ir konfidenciālas. Pieteikumi pēc to glabāšanas termiņa beigām tiek iznīcināti.
9. Konkursa dokumentiem tiek noteikts ierobežotas pieejamības informācijas statuss.

Pašvaldības izpilddirektors G. Porietis

1. pielikums

PRETENDENTU VĒRTĒŠANAS KRITĒRIJI 1. KĀRTĀ

Pretendenta vārds un uzvārds:

|  |  |
| --- | --- |
| **Kritēriji** | **Maksimālais punktu skaits** |
| 1. Izglītība (profesionālais vai akadēmiskais bakalaura grāds vadības zinātnē (3 punkti), cita augstākā izglītība (izņemot īsā cikla profesionālo augstāko izglītību) (2 punkti) vai cita augstākā izglītība (izņemot īsā cikla profesionālo augstāko izglītību) (1 punkts))   Izglītība (profesionālais vai akadēmiskais bakalaura vai maģistra grāds sporta organizācijas vadībā vai tam pielīdzinātā jomā – papildus punkts | 3  1 |
| 1. Profesionālā pieredze sporta iestādes vai līdzīga profila iestādes vadības darbā vismaz 3 gadi (vadītāja amatā – 3 punkti, vadītāja vietnieka amatā – 2 punkti, citā vadošā amatā – 1 punkts) | 3 |
| 1. Pieredze sporta pasākumu organizēšanā vai sporta projektu vadībā | 3 |
| 1. Pieredze iestādes finanšu līdzekļu plānošanā un izlietošanā | 3 |
| 1. Pieredze Sporta politikas plānošanas dokumentu izstrādē, saistošo noteikumu izstrādē | 3 |
| 1. Pieredze tehnisko specifikāciju sagatavošanā, iepirkumu dokumentācijas izstrādē, infrastruktūras objektu realizēšanā | 3 |
| Kopējā maksimālā punktu summa: | 19 |

2. pielikums

PRETENDENTU VĒRTĒŠANAS KRITĒRIJI 2. KĀRTĀ

Pretendenta vārds un uzvārds:

|  |  |
| --- | --- |
| **Kritēriji** | **Maksimālais punktu skaits** |
| 1. Redzējums par Ādažu novada sporta attīstības prioritātēm tuvākajos 5 (piecos) gados un atbildes uz jautājumiem (*vērtēšanas kritēriji tiks izstrādāti atsevišķi un lietošanai tikai Komisijai*) | 10 |
| 2. Izpratne par tiešajiem amata pienākumiem | 6 |
| 3. Spēja sniegt kompetentas atbildes amata jomas jautājumos | 6 |
| 4. Prasme noteikt prioritātes, plānot, organizēt un kontrolēt savu un padoto darbu | 6 |
| 4. Komunikācijas un argumentācijas prasmes, spēja publiski uzstāties | 3 |
| 5. Motivācija | 3 |
| 6. Valsts valodas zināšanas | 3 |
| 7. Eiropas Savienības vismaz vienas oficiālās valodas prasmes | 1 |
| Kopējā maksimālā punktu summa: | 38 |

Piezīmes izvērtēšanas laikā:

Komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums)*

3. pielikums

PRETENDENTU VĒRTĒŠANAS KRITĒRIJI 3. KĀRTAI

Pretendenta vārds un uzvārds:

|  |  |
| --- | --- |
| **Kritēriji** | **Maksimālais punktu skaits** |
| 1. **Praktiskais uzdevums** (*vērtēšanas kritēriji tiks izstrādāti atsevišķi un lietošanai tikai Komisijai*) | 10 |
| 2. **Spēja sniegt kompetentas atbildes praktiskā uzdevuma jautājumos** | 6 |
| 3. **Spēja sniegt kompetentas atbildes amata kompetences jautājumos** | 3 |
| 4. **Spēja publiski uzstāties** | 3 |
| Kopējā maksimālā punktu summa: | 22 |

Piezīmes izvērtēšanas laikā:

Komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums)*